
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 110 

1 Απριλίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
στο οικόπεδο του διατηρητέου κτιρίου που βρί¬ 
σκεται επί της οδού Ηρώδου Αττικού 29 στο Ο.Τ. 
104 του εγκεκριμένου ρυμοτομικού σχεδίου του 

Δήμου Χαλανδρίου (Ν. Αττικής). 1 

Τροποποίηση εγκεκριμένου σχεδίου πόλης στο Ο.Τ. 

Γ 96 και Ο.Τ. Γ 3α «εντός σχεδίου πόλεως Βελε- 

στίνου» του Δήμου Φερών Νομού Μαγνησίας. 2 

Τροποποίηση εγκεκριμένου σχεδίου πόλης στο Ο.Τ. 
249 του Δήμου Ν. ΙΩΝΙΑΣ Νομού Μαγνησίας. 3 


ΑΠΟΦΑΣΕΙ Σ 

Αριθμ. 9484 

Καθορισμός ειδικών όρων και περιορισμών δόμησης στο 
οικόπεδο του διατηρητέου κτιρίου που βρίσκεται επί 
της οδού Ηρώδου Αττικού 29 στο Ο.Τ. 104 του εγκε¬ 
κριμένου ρυμοτομικού σχεδίου του Δήμου Χαλαν¬ 
δρίου (Ν. Αττικής). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 4 παρ.2 του ν.1577/1985 
«Γενικός Οικοδομικός Κανονισμός» (Α' 210), όπως αντι- 
καταστάθηκε με το άρθρο 3 του ν. 2831/2000 «Τροπο¬ 
ποίηση των διατάξεων του ν. 1577/1985 «ΓΟΚ» και άλλες 
πολεοδομικές διατάξεις» (Α' 140). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, του 
π.δ/τος 63/2005 (Α'98). 


3. Το υπ’ αρ 11789/24.10.2008 έγγραφο της Β' Εφο¬ 
ρείας Προϊστορικών και Κλασσικών Αρχαιοτήτων του 
Υπουργείου Πολιτισμού. 

4 - Το υπ’ αρ. 1680/09/28.1.2009 έγγραφο της Διεύ¬ 
θυνσης Πολεοδομίας -Τμήμα Ε.Π.Α.Ε της Νομαρχίας 
Αθηνών. 

5. Την από 29.9.2009 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών του Υπουργείου Περιβάλλοντος, Ενέργειας 
και Κλιματικής Αλλαγής. 

6. Την από 5.11.2009 σύμφωνη γνώμη των ενδιαφερο¬ 
μένων δια του Κων/νου Βλαχογιάννη (αρ. πρ. ΥΠΕΚΑ 
44954/5.11.2009). 

7. Το υπ’ αρ. 1323/2010 έγγραφο της Δ/νσης Οικοδομι¬ 
κών και Κτιριοδομικών Κανονισμών - Τμήμα Μεταφοράς 
Συντελεστή Δόμησης του Υπουργείου Περιβάλλοντος, 
Ενέργειας και Κλιματικής Αλλαγής. 

8. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Στο οικόπεδο που βρίσκεται επί της οδού Ηρώδου 
Αττικού 29 στο Ο.Τ 104 του εγκεκριμένου ρυμοτομικού 
σχεδίου του δήμου Χαλανδρίου (Ν. Αττικής), επί του 
οποίου υπάρχει κτίριο το οποίο έχει χαρακτηρισθεί ως 
διατηρητέο με την υπ’ αρ. 13314/3064/27.5.1999 απόφαση 
του Υπουργού Περιβάλλοντος, Χωροταξίας και Δημοσί¬ 
ων Έργων (Δ' 498), επιτρέπεται: 

Η ανέγερση νέας οικοδομής σε απόσταση Δ από το 
διατηρητέο κτίριο, που αποτελείται από ισόγειο, δύο 
ορόφους, δώμα και δύο υπόγεια. 

2. Επιβάλλεται η αποκατάσταση του διατηρητέου κτιρί¬ 
ου παράλληλα με την ανέγερση της νέας οικοδομής. 

3. Οι παραπάνω επιτρεπόμενες ρυθμίσεις που γίνονται 
σύμφωνα με τις ισχύουσες διατάξεις και χωρίς υπέρβα- 

ση των ισχυόντων όρων δόμησης, φαίνονται στο σχετικό 
πρωτότυπο διάγραμμα σε κλίμακα 1:200, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών του ΥΠΕΚΑ με την υπ’ αρ. 9484/2010 πράξη 
του και που αντίτυπό του σε φωτοσμίκρυνση δημοσι¬ 
εύεται με τη παρούσα απόφαση. 

4. Η ορθή εφαρμογή των παραπάνω επιτρεπόμενων 
ρυθμίσεων πιστοποιείται με αυτοψία της αρμόδιας πο- 
λεοδομικής υπηρεσίας. 

5. Κατά τα λοιπά εξακολουθούν να ισχύουν τα οριζό¬ 
μενα με τις διατάξεις της υπ’ αρ. αρ. 13314/3064/27.5.1999 
απόφασης του Υπουργού Περιβάλλοντος, Χωροταξίας 


και Δημοσίων Έργων (Δ' 498), με την οποία το κτίριο 
χαρακτηρίσθηκε ως διατηρητέο. 

6. Η ισχύς της παρούσας απόφασης αρχίζει από 
τη δημοσίευσή της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2010 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΚΩΝΣΤΑΝΤΙΝΑ ΜΠΙΡΜΠΙΛΗ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 40% 



ΣΤΑΘΜΗ 1 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ 
ΕΝΕΡΓΕΙΑΣ κ' ΚΛΙΜΑΤΙΚΗΣ ΑΛΛΑΓΗΣ 

Δ/ΝΣΗ ΠΟΛΕΟΔΟΜΙΚΟΥ ΣΧΕΔΙΑΣΜΟΥ 

ΤΜΗΜΑ ΠΑΡΑΔΟΣΙΑΚΩΝ ΟΙΚΙΣΜΩΝ 

ΘΕΣΗ : ΟΔΟΣ ΗΡΩΔΟΥ ΑΤΤΙΚΟΥ 29, ΧΑΛΑΝΔΡΙ Ο.Τ. 104 

ΘΕΜΑ: Ειδική Ρύθμιση σε οικόπεδο με διατηρητέο κτίριο και 
καθορισμός ειδικών όρων και περιορισμών δόμησης. 


ΥΠΟΥΡΓΕΙΟ ΠΕΡΙΒΑΛΛΟΝΤΟΣ 

Αριθμ. 9775/09 (2) 

Τροποποίηση εγκεκριμένου σχεδίου πόλης στο Ο.Τ. Γ 96 
και Ο.Τ. Γ 3α «εντός σχεδίου πόλεως Βελεστίνου» του 
Δήμου Φερών Νομού Μαγνησίας. 

Η ΑΝΤΙΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν.Δ. της 17-7-23 
(ΦΕΚ 228 Α') «περί σχεδίων πόλεων κ.λ.π.», όπως τροπο¬ 
ποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του Ν. 2831/2000 
(ΦΕΚ 140 Α') «περί τροποποίησης του Γ.Ο.Κ. (Ν. 1577/1985) 
και άλλες διατάξεις», όπως τροποποιήθηκε με το 
Ν. 3044/2002 (ΦΕΚ 197 Α'). 

3. Την υπ’ αριθ. 18/2003 (αρ. πρωτ. 29454/21-7-2003) εγκύ¬ 
κλιο της Δ/νσης Νομοθετικού έργου του ΥΠΕΧΩΔΕ. 

4. Την υπ’ αριθμ. 6/5-5-2006 (αριθ. Πρωτ. 18894/5-5-2006) 
εγκύκλιο της Δ/νσης Πολεοδομικού Σχεδιασμού του 
ΥΠΕΧΩΔΕ. 

5. Την υπ’ αριθμ. 82/2009. Απόψαση του Δημοτικού 
Συμβουλίου Δήμου Φερρών με την οποία εγκρίνεται 
ομόφωνα η πρόταση τροποποίησης του εγκεκριμένου 
ρυμοτομικού σχεδίου πόλης Βελεστίνου. 

6. Την αριθ. πρωτ. 6272./ 29-10-2009 εισήγηση της 
Δ/νσης ΧΩ.Π.Ε. προς το ΣΧΟΠ Νομού Μαγνησίας. 

7. Το από 17-11-2009 πρακτικό του ΣΧΟΠ Νομού Μα¬ 
γνησίας το οποίο γνωμοδοτεί ομόφωνα για, την έγκριση 
της τροποποίησης. 

8. Τις υπ’ αριθμ. 948/2009 (ΦΕΚ Β' 184) και (124/2009, ΦΕΚ 
Β' 1817) αποφάσεις Νομάρχη περί μεταβίβασης αρμοδιο¬ 
τήτων στους Αντινομάρχες και Νομ. Συμβούλους. 

ΚΑΙ ΕΠΕΙΔΗ 

Α) Η προτεινόμενη τροποποίηση του σχεδίου πόλης 
Βελεστίνου στο Ο.Τ. Γ 96 και Ο.Τ.Γ 3α του Δήμου Φερών 


και συγκεκριμένα η μετατόπιση της δημοτικής οδού η 
οποία διέρχεται των Ο.Τ. Γ3α και Ο.Τ. Γ 96, εξασφαλίζει 
ευκολότερη υψομετρικά προσέγγιση από την ασφαλτο¬ 
στρωμένη οδό στο Ο.Τ. Γ 3α, η οποία σήμερα εμποδίζε¬ 
ται από υφιστάμενο τοιχείο αντιστήριξης της οδού. 

Β) προς αντιστάθμισμα της μείωσης κοινοχρήστου 
χώρου γίνεται πρόβλεψη για την δημιουργία κοινοχρή¬ 
στων χώρων μεγαλύτερου εμβαδού των καταργουμέ- 
νων, αποφασίζουμε: 

Την έγκριση της τροποποίησης του εγκεκριμένου ρυ¬ 
μοτομικού σχεδίου πόλης Βελεστίνου του Δήμου Φερ¬ 
ρών στο Ο.Τ. Γ3α και Ο.Τ. Γ 96 και συγκεκριμένα: 

Την μετατόπιση της δημοτικής οδού η οποία διέρχε¬ 
ται των Ο.Τ. Γ 3α και Ο.Τ. Γ 96 και την δημιουργία Κ.Χ. 
με στοιχεία 05 και 06 όπως αποτυπώνεται στο τοπο- 
γραφικό διάγραμμα κλίμακας 1:500, που συνοδεύει την 
υπ’ αριθ. 82/2009. Απόφαση του Δημοτικού Συμβουλίου 
Δήμου Φερρών. 

Από τις διατάξεις της Απόφασης αυτής δεν προκα- 
λείται δαπάνη σε βάρος του δημοσίου. 

Ακριβές αντίγραφο του πρωτοτύπου τοπογραφικού 
διαγράμματος που την συνοδεύει, θα αναρτηθεί στον 
πίνακα ανακοινώσεων της Διεύθυνσης ΧΩ.Π.Ε. της Νο¬ 
μαρχιακής Αυτοδιοίκησης Μαγνησίας επί 15 ήμερον για 
να λάβουν γνώση οι ενδιαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 16 Φεβρουάριου 2010 

Με εντολή Νομάρχη 
Η Αντινομάρχης 
ΑΝΑΣΤΑΣΙΑ ΟΙΚΟΝΟΜΟΥ 

Αριθμ. 703 (3) 

Τροποποίηση εγκεκριμένου σχεδίου πόλης στο Ο.Τ. 249 
του Δήμου Ν. ΙΩΝΙΑΣ Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν.Δ. της 
17- 7-23 (ΦΕΚ 228 Α') «περί σχεδίων πόλεων κ.λ.πΛ όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του Ν. 2831/2000 
(ΦΕΚ 140 Α') «περί τροποποίησης του Γ.Ο.Κ. (Ν. 1577/1985) 
και άλλες διατάξεις», όπως τροποποιήθηκε με το 
Ν. 3044/2002 (ΦΕΚ 197Α). 

3. Την υπ’ αριθ 18/2003 (αρ. πρωτ. 29454/21-7-2003) εγκύ¬ 
κλιο της Δ/νσης Νομοθετικού έργου του ΥΠΕΧΩΔΕ. 

4. Την υπ’ αριθμ. 6/5-5-2006 (αριθ. πρωτ. 18894/5-5- 
2006) εγκύκλιο της Δ/νσης Πολεοδομικού Σχεδιασμού 
του ΥΠΕΧΩΔΕ. 

5. Την υπ’ αριθμ. 244/09 Απόφαση του Δημοτικού Συμ¬ 
βουλίου Ν. ΙΩΝΙΑΣ με την οποία εγκρίνεται η πρόταση 
τροποποίησης του εγκεκριμένου ρυμοτομικού σχεδίου 
πόλης. 

6. Την αριθ. πρωτ. 105 /14 -01 -2010 εισήγηση της 
Δ/νσης ΧΩ.Π.Ε. προς το ΣΧΟΠ Νομού Μαγνησίας. 

7. Το 10/14-01-2010 Πρακτικό του ΣΧΟΠ Νομού Μαγνη¬ 
σίας το οποίο γνωμοδοτεί ομόφωνα για την έγκριση 
της τροποποίησης αυτής. 

8. Τις υπ’ αρίθμ. 948/2009 (ΦΕΚ Β' 184) και (124/2009, 
ΦΕΚ Β' 1817) αποφάσεις Νομάρχη περί μεταβίβασης αρ¬ 
μοδιοτήτων στους Αντινομάρχες και Νομ. Συμβούλους. 


ΚΑΙ ΕΠΕΙΔΗ 

Η προτεινόμενη τροποποίηση του σχεδίου πόλης 
Ν.ΙΩΝΙΑΣ στο Ο.Τ. 249 γίνεται για να μετατοπισθεί η 
ισχύουσα οικοδομική γραμμή στην υφιστάμενη κατά¬ 
σταση, αποφασίζουμε: 

Την έγκριση της τροποποίησης του εγκεκριμένου 
ρυμοτομικού σχεδίου πόλης του Δήμου Ν. ΙΩΝΙΑΣ στο 
Ο.Τ. 249 και συγκεκριμένα την μετατόπιση της Ο.Γ, επί 
των οδών Μαιάνδρου και Μαγνησίας, στην υφιστάμενη 
κατάσταση. Το ισοζύγιο καταργούμενου - δημιουργού- 
μενου κοινόχρηστου χώρου, εξασφαλίζεται από την 
τροποποίηση του σχεδίου πόλης στο Ο.Τ 306 (Φ.Ε.Κ 
244Δ/29/3/02). 

Η πρόταση τροποποίησης αποτυπώνεται αναλυτικά 
στο τοπογραφικό διάγραμμα κλίμακας 1:500, που συ¬ 
νοδεύει την υπ’ αριθ. 244/09 Απόφαση του Δημοτικού 
Συμβουλίου Ν. ΙΩΝΙΑΣ Ν. ΜΑΓΝΗΣΙΑΣ 

Από τις διατάξεις της Απόφασης αυτής δεν προκα- 
λείται δαπάνη σε βάρος του δημοσίου. 

Ακριβές αντίγραφο του πρωτοτύπου τοπογραφικού 
διαγράμματος που την συνοδεύει, θα αναρτηθεί στον 
πίνακα ανακοινώσεων της Διεύθυνσης ΧΩ.Π.Ε. της Νο¬ 
μαρχιακής Αυτοδιοίκησης Μαγνησίας επί Ιδήμερον για 
να λάβουν γνώση οι ενδιαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 17 Μαρτίου 2010 

Με εντολή Νομάρχη 
Η Αντινομάρχης 
ΑΝΑΣΤΑΣΙΑ ΟΙΚΟΝΟΜΟΥ 

